Diari Oficial de la Generalitat Valenciana


Sumari del DOGV 5894, del 17-11-2008 (2008/13541)

ACORD de 14 de novembre de 2008, del Consell, pel qual s'aprova defitivamente l'ordenació urbanística relativa a l'atribució d'ús i aprofitament sol·licitada per la mercantil Cerámicas Mollá, SL, consistent en una actuació integral per a la legalització i ampliació d'una indústria de productes ceràmics en sòl no urbanitzable de Xàtiva i Genovés.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5894

Data del DOGV
:   17-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13119


Data del document
:   14-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Xàtiva
    * Genovés, el
    * edifici industrial
    * pla d'urbanisme

ACORD de 14 de novembre de 2008, del Consell, pel qual s'aprova defitivamente l'ordenació urbanística relativa a l'atribució d'ús i aprofitament sol·licitada per la mercantil Cerámicas Mollá, SL, consistent en una actuació integral per a la legalització i ampliació d'una indústria de productes ceràmics en sòl no urbanitzable de Xàtiva i Genovés. [2008/13322]  
El Consell, en la reunió del día 14 de novembre de 2008, va adoptar l'acord següent:  
Vist l'expedient promogut per Antonio Mollá Mollá, en representació de l'entitat mercantil Cerámicas Mollá, SL, relatiu a la declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, d'una actuació integrada d'especial importància consistent en la legalització i ampliació d'una indústria de productes ceràmics en sòl no urbanitzable dels termes municipals de Xàtiva i Genovés, del qual resulten rellevants els següents  
Antecedents de fet  
Primer  
El 9 d'abril de 2003 es va presentar en el Registre d'Entrada de la Comissió Territorial d'Urbanisme sol·licitud per a la declaració d'interés comunitari, consistent en la legalització i ampliació d'una indústria de productes ceràmics a l'emplaçament següent:  
- Sòl no urbanitzable comú al terme municipal de Xàtiva, polígon 12, parcel·la 25, amb una superfície cadastral de 36.142 m².  
- Sòl no urbanitzable comú i sòl no urbanitzable de protecció hidràulica (zona de policia del llit del riu Albaida), al terme municipal de Genovés, polígon 9, parcel·la 3, amb una superfície cadastral de 26.898 m².  
La sol·licitud s'acompanyava de descripció de l'activitat i característiques de les instal·lacions, plànols referits al planejament, pla cadastral i de localització de les instal·lacions dins de la parcel·la documents relatius a la propietat dels terrenys, i compromisos legalment procedents i anàlisi de l'impacte en el medi físic.  
El 23 d'abril de 2003 es va donar audiència als ajuntaments de Xàtiva, Genovés, Barxeta, Benigànim, Bellús i Llocnou d'En Fenollet, i es va requerir al promotor perquè esmenara i millorara la sol·licitud presentada (la documentació va ser completada el 20 de juny de 2003).  
El conseller de Territori i Habitatge, el 8 d'octubre de 2003, va resoldre admetre a tràmit i sotmetre a informació pública l'expedient, i l'anunci s'ha publicat en el Diari Oficial de la Generalitat núm. 4.643, de 3 de desembre de 2003 i en el periòdic Las Provincias de 5 de desembre de 2003, i no s'hi han presentat al·legacions al projecte.  
Segon  
L'activitat consisteix en la legalització i ampliació d'una fàbrica de material ceràmic per a la construcció, i en funcionament des de l'any 1958.  
Se situa en uns terrenys conformats per dues parcel·les limítrofes situades als termes de Xàtiva i Genovés. Aquestes parcel·les estan en sòl no urbanitzable, tenen una superfície total afectada entre les dues parcel·les de 46.052 m² (dels 63.040 m² que totalitzen entre les dues), dels quals, 36.142 m² pertanyen al terme de Xàtiva i 9.910 m² pertanyen al terme de Genovés, és a dir, queda afectada la totalitat de la parcel·la ubicada a Xàtiva i només una part de la parcel·la que recau a Genovés.  
La parcel·la 25 es troba ubicada en sòl no urbanitzable comú, segons el Pla general de Xàtiva.  
La parcel·la 3 es troba ubicada en sòl no urbanitzable comú i en sòl no urbanitzable de protecció hidràulica, segons el Pla general de Genovés.  
Es preveu una zona general de campa on s'emmagatzema la producció per a l'expedició, una zona de càrrega i descàrrega que permeta l'accés i maniobra de camions, i la zona de naus de producció.  
L'edificació completa de la fàbrica consta de vuit naus de distintes grandàries intercomunicades entre elles, que s'empren com a zona de fabricació del producte (rajola) i emmagatzemament de terres, les quals alberguen tot el procés. Les oficines es troben en una construcció independent, adossada a la primera de les naus.  
Les característiques de les edificacions i instal·lacions que es proposen, a la vista de la documentació que aporta el sol·licitant, queden de la manera següent:  
- Superfície de la parcel·la vinculada a l'actuació: 46.052 m².  
- Superfície ocupada per edificacions: 8.122 m² (dels quals 2.017 m² corresponen a l'ampliació).  
- Construïda: 8.122 m².  
- Volum: 40.650 m³   
- Percentatge d'ocupació edificació: 17,6%.  
- Coeficient d'edificablilitat m²sostre/m²sòl: 0,17 m²sostre/m²sòl.  
- Alcària màxima carener: 9 m.  
- Nombre màxim de plantes: 1.  
- Separació mínima als límits: 24,14 m.  
No s'especifica en el projecte la quantificació de les superfícies ocupades per la zona d'aparcament de vehicles o camions la zona de càrrega i descàrrega, com també la zona d'emmagatzemament, que apareixen grafiades en els plànols adjunts al projecte.  
S'han aportat escriptures de propietat dels terrenys afectats per l'actuació, com també escriptura de constitució de la mercantil promotora. Per tant, aquesta actuació no requereix l'expropiació de sòl prevista en el punt 3 de l'article 20 de l'esmentada Llei 4/1992, ja que és propietat de la mercantil promotora, i, d'altra banda, no necessita terrenys externs als efectes de connexió i enllaç.  
Tercer  
Durant la tramitació de l'expedient s'han sol·licitat informes sectorials als organismes següents, de conformitat amb l'article 20 de la Llei 4/1992:  
- Ajuntaments de Xàtiva i Genovés.  
- Confederació Hidrogràfica del Xúquer.  
- Demarcació de Carreteres del Ministeri de Foment.  
- Diputació Provincial de València.  
- Divisió de Carreteres de la COPUT (actualment Conselleria d'Infraestructures i Transport).  
- Direcció General de Gestió del Medi, de l'actual Conselleria de Medi Ambient, Aigua, Urbanisme i Habitatge.  
En l'expedient consta l'emissió dels informes següents:  
- De l'Ajuntament de Xàtiva, informe de data 18 d'abril de 2008, emés en sentit favorable, indicant, respecte de la compatibilitat urbanística de l'activitat proposada, que «La situació de l'activitat en aquesta zona d'ordenança, sòl no urbanitzable comú, és procedent a causa de les dimensions de l'activitat que s'ha de realitzar amb gran part de la superfície dedicada a assecament i emmagatzemament del material.  
L'activitat objecte de la sol·licitud és una activitat consolidada des de fa més de 20 anys».  
- De l'Ajuntament de Genovés, informe de data 24 d'abril de 2008, emés en sentit favorable, indicant: «Que en l'actualitat no hi ha parcel·les al polígon industrial de la localitat amb suficient superfície per a albergar les instal·lacions necessàries per a aquest tipus de mercantils.  
El Pla general de Genovés preveu l'ampliació del polígon industrial existent en l'actualitat. En aquesta ampliació, en les illes previstes de nova planificació per la seua superfície igual que en resta del polígon ja ordenat, no es podrà ubicar l'activitat. D'altra banda, no es pot autoritzar la ubicació d'aquesta activitat en aquest sector ja que aquest actualment no es troba programat ni s'ha presentat en aquest consistori cap document, ni per particular ni per la superioritat, sol·licitant-ne la programació.  
D'acord amb el tipus d'activitat que ha d'efectuar aquesta mercantil, no és convenient ni prudent la seua ubicació en el polígon industrial abans esmentat. D'una banda, tenim l'alt grau molest de l'activitat, ja que aquesta generarà nombrosos problemes de circulació en el sector encara no finalitzat i, d'una altra, l'alt grau de caràcter nociu, ja que l'activitat genera problemes de pols procedent de la manipulació de la matèria primera per a l'elaboració dels productes que pot afectar la salut pública sense menysprear la brutícia per materials en suspensió que aquestes activitats generen. D'altra banda, hi ha el problema afegit de la proximitat del polígon industrial i del nou sector que s'ha d'executar, al nucli urbà residencial a què es troba pràcticament adossat sense que hi haja zones verdes o dotacionals que esmorteïsquen els efectes abans enumerats. «[...]».  
Així mateix, consta en l'expedient l'Acord de 4 de febrer de 2008, de la Junta de Govern Local de l'Ajuntament de Xàtiva, aprovant la proposta de compensació econòmica per un import total 182.114,24 euros, i l'Acord de 4 de febrer de 2008, de la Junta de Govern Local de l'Ajuntament de Genovés, pel qual s'aprova la proposta de compensació econòmica acordada per l'Ajuntament de Xàtiva.  
De forma detallada es descriu la proposta de compensació econòmica, consistent en:  
- Pel que fa a la valoració de l'excedent municipal:  
Es prenen dades de l'Ajuntament de Xàtiva, i es determina un preu de 210,34 euros/m² de solar urbanitzat per a l'alienació d'una parcel·la municipal del polígon industrial de la Vila.  
Si elimina costos de repercussió, obté un valor de 155,34 euros/m² solar net.  
Aquestes dades per a l'Ajuntament de Genovés són favorables, ja que la valoració de solars industrials propietats d'aquest al polígon industrial de Genovés per a l'any 2005, va ser de 77 a 85 euros/m², quasi la meitat del que es proposa.  
Aquest valor es divideix per l'índex d'edificabilitat neta del sector de la Vila, i s'obté una proposta fina de 116 euros/m² sostre sense urbanitzar. Multiplicat aquest preu m²sostre per l'excedent municipal (812 m²sostre), resulta una indemnització per aquest primer concepte de 94.192 euros.   
- Pel que fa a la cessió dotacional, substitució econòmica:  
Es proposa substituir la cessió dotacional del supòsit PAI per una compensació econòmica. Per a això aplica el 40% de cessió dotacional per sòl industrial indicada en la LRAU. Pren l'edificabilitat total pretesa -existent més ampliació- objecte de DIC i li aplica el mateix IEN del sector de la Vila, i obté una superfície de sòl privat de 6.088,45 m². Per a obtenir aquesta parcel·la privada hauria de tenir una superfície de 10.147,41 i cedir el 40% com a dotació, és a dir, 4.058,96 m²sòl.  
Es valora aquest sòl dotacional aplicant dades de l'Ajuntament de Xàtiva per a altres sòls industrials, de 16 euros/m²sòl dotacional. Finalment, ofereix per aquest concepte la quantitat de 64.943,36 euros.   
- Valoració de la urbanització de la zona no edificada.  
Es calcula la superfície d'esplanada que s'ha d'urbanitzar prenent el 100% de la superfície de parcel·la objecte de DIC i restant d'aquesta la cessió dotacional abans calculada, i queda una resta de 35.904,59 m², en aplicar la cessió del 40%, i valorant l'esplanada com el 10% del cost anterior (1,60 euros), es proposa per aquest concepte la quantitat de 22.978, 93 euros.  
Finalment es divideix entre els municipis de Xàtiva i Genovés segons percentatges de terreny en cada municipi, establint per a aquest últim un percentatge del 19,91%, per la qual cosa li correspondria una compensació total final de 36.258,95 euros.   
Així, per al municipi de Xàtiva li correspondria una compensació de 145.855,29 euros, tenint en compte les superfícies afectades de cadascun dels dos termes municipals.  
En aquest punt cal destacar, en relació amb les cessions plantejades, que l'òrgan municipal competent d'ambdós municipis afectats haurà de determinar la destinació de la seua transformació en metàl·lic per a la realització d'infraestructures públiques addicionals als municipis.  
- De la Confederació Hidrogràfica del Xúquer, informe favorable, de 30 de maig de 2003, sobre la instal·lació d'indústria de productes ceràmics al terme municipal de Xàtiva. Autorització de 5 de novembre de 2003, de la Confederació, per a l'ampliació de la nau industrial en la zona de policia del llit del riu Albaida, al terme municipal de Genovés, sotmesa a les condicions següents:  
- L'autoritzat queda obligat a respectar al llarg de la marge, que ha de quedar apta i practicable, la zona de servitud de 5 m d'amplària per a ús públic, de conformitat amb el Reglament del domini públic hidràulic.  
- L'autoritzat haurà de comunicar per escrit les dates de començament i finalització de les obres, i el llit ha d'estar en perfectes condicions de policia.  
- Queda totalment prohibit l'abocament d'aigües i productes residuals al llit públic o al subsòl.  
Finalment, Resolució de 21 de febrer de 2008, de la Confederació Hidrogràfica del Xúquer, referida a l'expedient de concessió d'aigües subterrànies renovables en la partida Ambastida, del terme municipal de Xàtiva, amb destinació a ús industrial. Com a condicions particulars s'estableixen les següents:  
- L'aigua que es concedeix queda adscrita als usos indicats en el títol concessional, i queda prohibida la seua alienació, cessió o arrendament amb independència d'aquells, com també l'aplicació a d'altres de diferents.  
- Queda, així mateix, prohibit l'abocament d'aigües i productes residuals procedents del procés industrial per al qual es concedeixen les aigües, de forma directa o indirecta, sobre els llits públics i canals, sobre el terreny o al subsòl, siga mitjançant evacuació, injecció o depòsit.  
- Amb aquest fi, el concessionari haurà d'obtenir la preceptiva autorització de la Confederació Hidrogràfica del Xúquer, d'acord amb el que estableix l'article 245 i següents del Reglament del domini públic hidràulic.  
- Aquesta concessió s'atorga per un termini de vint-i-cinc anys, comptador des de la firma d'aquesta resolució degudament notificada, passat el qual s'extingirà.  
- De la Direcció General de Carreteres del Ministeri de Foment, informe de 3 de juny de 2003, en sentit favorable.  
- De la Divisió de Carreteres de la actualment Conselleria d'Infraestructures i Transport, informe de17 de juny de 2003, en sentit favorable.  
- La directora general de Gestió del Medi Natural va dictar declaració d'impacte ambiental, el 16 de setembre de 2005, estimada favorable, sotmesa a les condicions següents:  
- Totes les substàncies que puguen ser catalogades com a residus hauran de ser adequadament emmagatzemades i lliurades a un gestor autoritzat, segons la Llei 10/2000, de 12 de desembre, de la Generalitat, de Residus de la Comunitat Valenciana.  
- Els fangs recollits en la instal·lació de depuració hauran de ser caracteritzats, per tipus o grups d'esmalts, frites i colors emprats i en funció dels resultats obtinguts, segregar-se, i en cas de resultar perillosos hauran de ser declarats i gestionats com a tals, i tenir en consideració les quantitats generades per si passaren a ser grans productors.  
- Quant a la zona d'emmagatzemament de residus perillosos:  
Es tractarà d'una zona pavimentada, coberta, ventilada, amb sistemes que permeten la retenció i la recollida d'abocaments accidentals i de fàcil accés de manera que es minimitze el risc d'accidents en la càrrega/descàrrega dels diversos residus.  
Per a l'emmagatzemament de residus líquids o que pel seu alt contingut líquid puguen generar abocaments s'haurà de disposar de cubetes o sistema de recollida que garantisquen el confinament i la posterior recollida dels possibles vessaments. Cada cubeta o recipient de recollida de vessaments accidentals ha de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte un augment de la perillositat o en dificulte la gestió.  
- El titular de la instal·lació està obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.  
- Haurà de controlar els abocaments, adequant-se a la qualitat i condicions establits en l'ordenança municipal a aquest efecte.  
- S'haurà de disposar de l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la naturalesa del vessament.  
- Els resultats del programa de vigilància ambiental, determinaran si s'han d'implementar les mesures correctores adoptades per a prevenir la contaminació acústica (obertures per a ventilació dotades de silenciadors, etc.), i haurà de complir-se el que estableix el títol IV, capítol II, condicions acústiques de les activitats comercials, industrials i de serveis, i el títol II, capítol II, nivells de pertorbació, de la Llei 7/2002, de 3 de desembre, de la Generalitat, de protecció contra la contaminació acústica.  
- L'altura de les ximeneres haurà de ser clarament superior a la d'edificis o estructures pròximes o limítrofs, de manera que no es produïsquen turbulències que garantisquen la dispersió.  
- L'activitat haurà de disposar d'un registre per a cadascun dels focus emissors de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible als Serveis Territorials de la Conselleria de Medi Ambient. Així mateix, hauran de presentar correctament emplenada l'adaptació de l'enquesta que apareix en l'annex V de l'ordre esmentada, la qual igualment es troba disponible en els Serveis Territorials esmentats.   
- Quant al Programa de vigilància ambiental, haurà de constar de les accions:  
Mesuraments de les emissions de NOx, CO, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'indústries potencialment contaminants de l'atmosfera del Decret 833/1975, de protecció de l'ambient atmosfèric.  
Mesuraments d'autocontrol de les emissions NO2, CO, SO2 i partícules realitzades per un centre qualificat o per la mateixa empresa una vegada cada any.  
Mesuraments del soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que puguen estar pròximes o limítrofes. Aquests mesuraments els han d'efectuar organismes col·laboradors de l'administració, tant a la posada en marxa com, almenys, cada cinc anys, d'acord amb l'article 37 de la Llei 7/2002, de 3 de desembre, de la Generalitat, de Protecció contra la Contaminació Acùstica.  
Anàlisi d'abocaments de les aigües residuals industrials per un organisme de control autoritzat (OCA) anualment.  
Caracterització dels residus de la depuració (fangs i aigües abocades).  
S'hauran d'assegurar les condicions d'operació, d'acord amb el que estableix el projecte d'execució i l'estudi d'impacte ambiental, comprovant que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
El programa de vigilància ambiental proposat pel promotor amb les addicions ací detallades, s'haurà de remetre anualment a la Direcció General de Gestió del Medi Natural.  
- Altres condicionants ambientals que s'establisquen mitjançant les autoritzacions sectorials que siguen d'aplicació.  
- Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser comunicats a la Conselleria de Territori i Habitatge, Direcció General de Gestió del Medi Natural, la qual establirà, si escau, l'aplicació de noves mesures correctores.  
Quart  
El 22 de maig de 2008 el Servei Territorial d'Ordenació del Territori emet un informe favorable respecte d'aquesta declaració d'interés comunitari, assumint les condicions imposades en la declaració d'impacte ambiental i supeditant l'aprovació definitiva pel Consell a l'aportació de:  
- Autorització de la Confederació Hidrogràfica del Xúquer respecte a l'abocament de les aigües residuals.  
- Acords plenaris dels ajuntaments d'ambdós municipis afectats aprovant els corresponents informes de compatibilitat.  
- Acords plenaris dels ajuntaments d'ambdós municipis i requereixen la destinació de la transformació en metàl·lic de les cessions proposades, per a la realització d'infraestructures públiques addicionals al municipi, tal com disposa l'article 20.1 c) de la Llei 4/1992, de 5 de juny, de la Generalitat.  
- Plasmació, tant gràfica com escrita, de la reserva d'aparcaments conforme a l'article 15 de l'annex del Reglament de planejament de la Comunitat Valenciana.  
- L'escriptura de segregació de la part de la parcel·la de Genovés que no s'afecta aquesta present activitat per a adequar la superfície afecta a aquesta.  
Cinqué  
El 4 de setembre de 2008 el Servei Territorial d'Ordenació del Territori emet un informe del tenor següent:  
«Amb data 25 d'agost de 2008 té entrada en aquest Servei Territorial escrit de l'interessat aportant tota la documentació requerida, és a dir:   
- Acord plenari de l'Ajuntament de Xàtiva de 4 de juliol de 2008, i acord plenari de l'Ajuntament de Genovés de 27 de juny de 2008, aprovant els respectius informes de compatibilitat, i emetent informe favorable de la declaració d'interés comunitari (DIC), d'una actuació integrada d'especial importància promoguda per la mercantil Cerámicas Mollá, SL. Així mateix, en aquests acords plenaris queda compromesa expressament la destinació de la transformació en metàl·lic de les cessions proposades, per a la realització d'infraestructures públiques addicionals en el municipi, tal com disposa l'article 20.1 c) de la Llei 4/1992, de 5 de juny, de la Generalitat, sobre Sòl No Urbanitzable.   
- Informe de la Confederació Hidrogràfica del Xúquer, d'11 de gener de 2006, en relació amb l'expedient de sol·licitud d'autorització ambiental integrada per a una indústria existent de fabricació de rajoles i encadellats ceràmics, promoguda per l'empresa Cerámica Mollá, SL, davant d'aquell organisme.  
En aquest informe s'indica, respecte de les aigües residuals industrials, que "la documentació aportada justifica i defineix la inexistència d'abocament de les aigües residuals industrials (abocament zero) per reutilització en el procés productiu".  
Respecte de les aigües residuals domèstiques s'indica: "S'autoritza Cerámicas Mollá, SL, a abocar les aigües residuals domèstiques (lavabos) procedents d'indústria de fabricació de rajoles, teules i productes de terres cuites, al terme municipal de Xàtiva, després del tractament depurador previ consistent en oxidació total".  
Així mateix, s'especifiquen en aquest informe, les característiques i els límits qualitatius i quantitatius de l'abocament.  
- Còpia simple de l'escriptura pública de segregació de la part de la finca registral núm. 187 del terme municipal de Genovés (polígon 9, parcel·la 3), que queda exclosa de l'àmbit de la DIC, atorgada davant del notari de Xàtiva, Sr. Joaquín Casanova Molina, el 14 de juliol de 2008, després de la llicència de segregació prèvia atorgada el 9 de juliol de 2008 per acord de la Junta de Govern Local del municipi esmentat. Amb això queda adequada la superfície afecta a l'activitat, amb les parcel·les afectes a aquesta.  
- Plasmació tant gràfica com escrita de la reserva de places d'aparcament en l'àmbit de la DIC, tal com estableix l'article 15 del Reglament de planejament de la Comunitat Valenciana, que en aquest cas, sent la superfície total construïda després de l'ampliació prevista de 8.122 m², es realitza una reserva de 54 places d'aparcament juntament amb l'entrada de la parcel·la, amb una superfície total de 486 m²».  
«D'altra banda, el promotor fa constar que en el text de l'Acord de 23 de maig de 2008, de la Comissió Informativa de la Comissió Territorial d'Urbanisme, s'ha omés dins dels usos de la parcel·la, el consistent en generació d'energia elèctrica mitjançant els grups de cogeneració detallats en el projecte tècnic presentat en el seu dia i que consta en l'expedient administratiu actual, com a activitat complementària a l'activitat principal de fabricació de productes ceràmics i que es desenvolupa en les instal·lacions de l'empresa des de l'any 1996.  
Comprovat el projecte tècnic adjunt a l'expedient administratiu d'aquesta declaració d'interés comunitari, s'observa que en diverses pàgines es fa menció dels equips de generació d'energia elèctrica, a més de descriure el procés de generació d'energia elèctrica (cogeneració) en el desglossament dels processos de producció. D'altra banda, la declaració d'impacte ambiental de data 16 de setembre de 2005, descriu entre les característiques de l'activitat, els dos grups de cogeneració d'energia.   
Una vegada comprovat aquest error de fet, d'acord amb l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, ha de rectificar-se l'error material detectat, i en la redacció dels usos permesos previstos en l'aprovació definitiva d'aquesta DIC queda el de l'autogeneració d'energia.   
A la vista de la nova documentació aportada, s'aprecia el compliment dels requisits exigits en l'Acord de 23 de maig de 2008 de la Comissió Informativa de la Comissió Territorial d'Ùrbanisme de València».  
A continuació proposa:  
- Considerar complit l'Acord de data 23 de maig de 2008, de la Comissió Informativa de la Comissió Territorial d'Urbanisme de València, en relació amb la sol·licitud de declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, d'una actuació integrada d'especial importància consistent en la legalització i ampliació d'una indústria de productes ceràmics i cogeneració d'energia elèctrica, en sòl no urbanitzable dels termes municipals de Xàtiva i Genovés.  
- Rectificar el fonament de dret tercer de l'acord de la Comissió, el qual queda redactat amb el contingut següent:  
«Es preveu la legalització i l'ampliació d'una fàbrica de productes ceràmics, que d'acord amb la documentació aportada comprén: una zona de recepció d'argiles subministrades mitjançant camió, les vuit naus de la fàbrica, una zona d'aparcament, i una zona d'emmagatzemament.  
Disposa, a més, d'altres instal·lacions auxiliars i serveis generals de fàbrica, com ara caldera de vapor i xarxes de gas natural, i disposa d'una depuradora de la qual aboquen al llit. Respecte a aquest últim extrem hauran de disposar de la corresponent autorització a aquest efecte, per part de la Confederació Hidrogràfica del Xúquer.  
La indústria disposa, a més, de dos grups de cogeneració d'energia elèctrica per a autogeneració.  
Respecte a tots aquests punts, regiran els condicionants establits en la declaració d'impacte ambiental de 16 de setembre de 2005.   
L'accés es realitzarà a través de la carretera de Xàtiva a Genovés, atés que l'accés disposa d'autorització del Servei Territorial de Carreteres de València, tal com s'indica en l'informe de Conselleria d'Infraestructures i Transport de 17 de juny de 2003.  
Quant al règim de deures, obligacions i cessions establides en l'apartat 1 c) de l'article 20 de l'esmentada Llei 4/1992, sobre Sòl No Urbanitzable, en relació amb l'article 15 de l'annex del Reglament de planejament de la Comunitat Valenciana, per tractar-se d'una actuació industrial, s'haurà de reservar una plaça d'aparcament en parcel·la privada per cada 150 m² construïts. Així, doncs, s'haurà d'efectuar una previsió mínima de 54 aparcaments (atés que ens trobem amb una construcció de 8.122 m²), i haurà de reflectir-se tant en la documentació escrita com en la gràfica».  
Fonaments de dret  
Primer  
Aquest expedient ha de resoldre's per raó del que preveu la disposició transitòria tercera de la Llei 10/2004, de 9 de desembre, de la Generalitat, del sòl no urbanitzable, a la llum del que estableix l'article 20 de la Llei 4/1992, de 5 de juny, de la Generalitat, sobre sòl no urbanitzable, completat amb el Pla general de Xàtiva, aprovat definitivament el 29 de març de 2000, i correcció d'errades, aprovada definitivament el data 1 de febrer de 2002 per la Comissió Territorial d'Urbanisme, i amb el Pla general de Genovés, aprovat definitivament el 7 de juliol de 2005, i la resta de legislació vigent en matèria d'urbanisme. Els terrenys estan classificats com a sòl no urbanitzable comú en la part ubicada al terme municipal de Xàtiva, sent l'ús compatible (article 64), i com a sòl no urbanitzable comú i sòl no urbanitzable protecció hidràulica (pel llit del riu Albaida), respecte de la parcel·la ubicada al terme municipal de Genovés, sent l'ús també compatible (articles 0.8.7.2.5; 7.1.1.4.6 b), i 7.0.9.2.5 respecte de la zona amb protecció hidràulica.  
Segon  
Es tracta d'una activitat integral, per la qual cosa ha de tramitar-se de conformitat amb el que preceptuen els articles 16 i 20 de l'esmentada Llei 4/1992, sobre Sòl No Urbanitzable, ja que l'actuació supera els 40.000 m² de parcel·la ocupada, per la qual cosa l'envergadura d'aquesta fa que la tramitació correcta siga la pròpia de la declaració d'interés comunitari pel procediment extraordinari.  
L'actuació es projecta sobre una superfície de 46.052 m², dels quals la fàbrica ocupa 8.122,70 m²sòl.   
L'edificació de la fàbrica s'ubica a la parcel·la del terme municipal de Xàtiva.   
Les normes urbanístiques del Pla general de Xàtiva no regulen específicament els requisits de les actuacions emparades en l'article 20 de la Llei 4/1992.  
Pel que fa al terme de Genovés, l'article 5.6.2.6.9, en l'apartat b), disposa que "en la realització d'actuacions integrals previstes en l'article 20 de la Llei 4/1992, de la Generalitat, es podrà sotmetre a l'aprovació del Consell una regulació pròpia basada en les necessitats específiques de l'actuació, hi haurà de ser assumit, en tot cas, per l'adjudicatari un règim d'obligacions i cessions equivalent, com a mínim, al legalment establit per al sòl urbanitzable".  
Així mateix, consten en l'expedient administratiu els informes municipals de compatibilitat urbanística, i queda amb això justificat el requisit establit en l'article 20.1.a) de la Llei 4/1992, i han sigut aprovats pel Ple de l'Ajuntament de Xàtiva de 4 de juliol de 2008 i pel Ple de l'Ajuntament de Genovés de 27 de juny de 2008.  
D'altra banda, en relació amb les cessions plantejades, en els acords municipals referits s'ha inclós la destinació de la seua transformació en metàl·lic per a la realització d'infraestructures públiques addicionals al municipi, tal com disposa l'article 20.1.c) de la Llei 4/1992, de 5 de juny, de la Generalitat, sobre sòl no urbanitzable. En definitiva s'està davant d'una espècie de modificació puntual del planejament que ha d'aprovar el Consell, subjecta al mateix règim de deures, obligacions i cessions propis de l'adjudicatari d'un programa d'actuació integrada en sòl urbanitzable.  
Tercer  
Es preveu la legalització i ampliació d'una fàbrica de productes ceràmics, que d'acord amb la documentació aportada comprén: una zona de recepció d'argiles subministrades mitjançant camió, les vuit naus de la fàbrica, una zona d'aparcament, i una zona d'emmagatzemament.  
Disposa, a més, d'altres instal·lacions auxiliars i serveis generals de fàbrica, com ara caldera de vapor i xarxes de gas natural, i disposa d'una depuradora de la qual aboquen al llit. Respecte a aquest últim extrem hauran de disposar de la corresponent autorització a aquest efecte, per part de la Confederació Hidrogràfica del Xúquer.  
La indústria disposa, a més, de dos grups de cogeneració d'energia elèctrica per a autogeneració.  
Respecte de tots aquests punts, regiran els condicionants establits en la declaració d'impacte ambiental de 16 de setembre de 2005.   
L'accés es realitzarà mitjançant la carretera de Xàtiva a Genovés, atés que l'accés té autorització del Servei Territorial de Carreteres de València, tal com s'indica en l'informe de Conselleria d'Infraestructures i Transport de 17 de juny de 2003.  
Quant al règim de deures, obligacions i cessions establides en l'apartat 1.c) de l'article 20 de la Llei 4/1992, sobre sòl no urbanitzable, en relació amb l'article 15 de l'annex del Reglament de planejament de la Comunitat Valenciana, per tractar-se d'una actuació industrial, s'haurà de reservar una plaça d'aparcament en parcel·la privada, per cada 150 m² construïts. Així, doncs, s'haurà d'efectuar una previsió mínima de 54 aparcaments (atés que ens trobem amb una construcció de 8.122 m²), havent de reflectir tant en la documentació escrita com en la gràfica.  
Quart  
S'acredita la titularitat de la totalitat dels terrenys mitjançant la presentació de còpia de les escriptures de propietat de les parcel·les.  
En aquest punt cal indicar que de la suma de les superfícies cadastrals de les parcel·les afectes l'actuació es desprén una superfície total de 63.040 m², no obstant això, en el projecte s'afecten només 46.052 m² de la superfície total d'ambdues parcel·les, a aquesta activitat, per la qual cosa s'haurà segregar part de la parcel·la ubicada a Genovés que no es vincule a aquesta activitat, i inscriure's en el Registre de la Propietat.  
Cinqué  
El Consell és l'òrgan competent per a la resolució de l'expedient, amb la consegüent aprovació i definició del corresponent ús, per raó del que disposa l'article 20 de la Llei 4/1992, de 5 de juny, de la Generalitat, sobre sòl no urbanitzable, a proposta del conseller de Medi Ambient, Aigua, Urbanisme i Habitatge (article 6.b) del Reglament d'òrgans territorials i urbanístics de la Generalitat, aprovat pel Decret 162/2007, de 21 de setembre, del Consell).  
Vistos els preceptes legals esmentats i la resta de general i pertinent aplicació, a proposta del conseller de Medi Ambient, Aigua, Urbanisme i Habitatge, el Consell   
ACORDA  
Primer  
Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Cerámicas Mollá, SL, per a l'actuació integral que s'ha de desenvolupar en els termes de l'article 20 de la Llei 4/1992, de 5 juny, de la Generalitat, sobre sòl no urbanitzable, per a una activitat consistent en la legalització i ampliació d'una indústria de productes ceràmics en sòl no urbanitzable dels municipis de Xàtiva (polígon 12, parcel·la 25) i Genovés (polígon 9, parcel·la 3) Aquesta activitat requereix un àmbit de 46.052 m², amb una superfície ocupada per les edificacions de 8.122 m², dels quals 2.017 m² corresponen a l'ampliació; superfície construïda: 8.122 m²; percentatge d'ocupació de l'edificació:17,6%; coeficient d'edificabilitat: 0,17 m²sostre/m²sòl; altura màxim del carener: 9 m; nombre màxim de plantes: 1; separació mínima a límits: 24,14 m.  
Segon  
Adjudicar la referida actuació integral d'interés comunitari a Cerámicas Mollá, SL, la qual haurà d'executar-la d'acord amb les determinacions del projecte presentat i observant les condicions següents:  
1) Satisfer a l'Ajuntament de Genovés i a l'Ajuntament de Xàtiva l'obligació dels deures de cessió, que es fixen en 36.258,95 euros per a l'Ajuntament de Genovés i 145.855,29 euros per a l'Ajuntament de Xàtiva, equivalents a la compensació econòmica repartida de forma proporcional entre ambdós municipis tenint en compte les superfícies afectades de cadascun dels dos termes municipals.   
2) Obtenir dels ajuntaments de Xàtiva i Genovés les corresponents llicències municipals prèvies a l'execució de l'actuació, les quals haurà de sol·licitar a aquestes entitats locals, en condicions d'obtenir, en el termini màxim de sis mesos següents a la publicació de la declaració d'interés comunitari en el Diari Oficial de la Comunitat Valenciana. La no-sol·licitud de llicència en aquest termini comportarà la caducitat de l'adjudicació continguda en aquest acord.  
3) Executar l'actuació observant les condicions imposades en l'autorització de 5 de novembre de 2003, de la Confederació Hidrogràfica del Xúquer, per a l'ampliació de la nau industrial en la zona de policia del llit del riu Albaida, com també les imposades en la Resolució de 21 de febrer de 2008, de la mateixa Confederació Hidrogràfica del Xúquer, referida a l'expedient de concessió d'aigües subterrànies renovables a la partida Ambastida del terme municipal de Xàtiva, amb destinació a ús industrial, i, finalment, les establides en la declaració d'impacte ambiental de 16 de setembre de 2005, reproduïdes totes elles a continuació:  
a) Autorització de la Confederació Hidrogràfica del Xúquer de 5 de novembre de 2003:  
- L'autoritzat queda obligat a respectar al llarg del marge, que ha de quedar apte i practicable, la zona de servitud de 5 m d'amplària per a ús públic, de conformitat amb el Reglament del domini públic hidràulic.  
- L'autoritzat haurà de comunicar per escrit les dates de començament i finalització de les obres, i el llit haurà d'estar en perfectes condicions de policia.  
- Queda totalment prohibit l'abocament d'aigües i productes residuals al llit públic o al subsòl.  
b) Resolució de la Confederació Hidrogràfica del Xúquer de 21 de febrer de 2008:  
- L'aigua que es concedeix queda adscrita als usos indicats en el títol concessional, i queda prohibit alienar-la, cedir-la o arrendar-la amb independència d'aquells, com també aplicació a altres usos diferents.  
- Queda, així mateix, prohibit l'abocament d'aigües i productes residuals procedents del procés industrial per al qual es concedeixen les aigües, de forma directa o indirecta sobre els llits públics i canals, sobre el terreny o en el subsòl, siga mitjançant evacuació injecció o depòsit.  
- A aquests efectes, el concessionari haurà d'obtenir la preceptiva autorització d'aquesta Confederació Hidrogràfica del Xúquer, d'acord amb el que estableixen els articles 245 i següents del Reglament del domini públic hidràulic.  
- Aquesta concessió s'atorga per un termini de vint-i-cinc anys, comptadors des de la firma d'aquesta resolució degudament notificada, passat el qual s'extingirà.  
c) Declaració d'impacte ambiental de 16 de setembre de 2005:  
1. Totes les substàncies que puguen ser catalogades com a residus seran adequadament emmagatzemades i lliurades a un gestor autoritzat, segons la Llei 10/2000, de 12 de desembre, de la Generalitat, de Residus de la Comunitat Valenciana.  
2. Els fangs recollits en la instal·lació de depuració hauran de ser caracteritzats per tipus o grups d'esmalts, frites i colors emprats i en funció dels resultats obtinguts, segregar-se i en cas de resultar perillosos hauran de ser declarats i gestionats com a tals, i tenir en consideració les quantitats generades per si passaren a ser grans productors.  
3. Quant a la zona d'emmagatzemament de residus perillosos:  
- Es tractarà d'una zona pavimentada, coberta, ventilada, amb sistemes que permeten la retenció i recollida d'abocaments accidentals i de fàcil accés de manera que es minimitze el risc d'accidents en la càrrega o descàrrega dels diversos residus.  
- Per a l'emmagatzemament de residus líquids o que pel seu alt contingut líquid puguen generar abocaments s'haurà de disposar de cubetes o sistema de recollida que garantisquen el confinament i la posterior recollida dels possibles vessaments. Cada cubeta o recipient de recollida de vessaments accidentals ha de tenir com a mínim el volum de l'envàs més gran o el 10% del total (la major d'ambdós quantitats). Les cubetes hauran de ser individuals per a cada tipus de residus la mescla dels quals en cas de vessament comporte un augment de la perillositat o en dificulte la gestió.  
4. El titular de la instal·lació està obligat a remetre periòdicament a la Direcció General per al Canvi Climàtic l'informe de situació especificat en el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
5. Haurà de controlar els abocaments, adequant-se a la qualitat i les condicions establides en l'ordenança municipal a aquest efecte.  
6. S'haurà de disposar de l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la natura del vessament.  
7. Els resultats del programa de vigilància ambiental, determinaran si s'han d'implementar les mesures correctores adoptades per a prevenir la contaminació acústica (obertures per a ventilació dotades de silenciadors, etc.), i haurà de complir-se el que estableix el títol IV, capítol II, condicions acústiques de les activitats comercials, industrials i de serveis, i el títol II, capítol II, nivells de pertorbació, de la Llei 7/2002, de 3 de desembre, de la Generalitat, de protecció contra la contaminació acústica.  
8. L'altura de les ximeneres haurà de ser clarament superior a la d'edificis o estructures pròximes o limítrofs, de manera que no es produïsquen turbulències que garantisquen la dispersió.  
9. L'activitat haurà de disposar d'un registre per cada un dels focus emissors de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els Serveis Territorials de la Conselleria de Medi Ambient, Aigua, Urbanisme i Habitatge. Així mateix, haurà de presentar-se, correctament emplenada, l'adaptació de l'enquesta que apareix en l'annex V de l'ordre esmentada, la qual igualment es troba disponible en els esmentats Serveis Territorials.  
10. Pel que fa al Programa de vigilància ambiental, haurà de constar de les accions:  
- Mesuraments de les emissions de Nox, CO, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'indústries potencialment contaminants de l'atmosfera del Decret 833/1975, de 6 de febrer, de protecció de l'ambient atmosfèric.  
- Mesuraments d'autocontrol de les emissions NO2, CO SO2 i partícules realitzades per un centre qualificat o per la pròpia empresa una vegada cada any.  
- Mesuraments del soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que pogueren estar pròximes o limítrofs. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc anys, d'acord amb l'article 37 de l'esmentada Llei 7/2002.  
- Anàlisi d'abocaments de les aigües residuals industrials per un organisme de control autoritzat (OCA) anualment.  
- Caracterització dels residus de la depuració (fangs i aigües abocades).  
- S'asseguraran les condicions d'operació d'acord amb el que estableix el projecte d'execució i l'estudi d'impacte ambiental, comprovant que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
- El programa de vigilància ambiental proposat pel promotor amb les addicions ací detallades s'haurà de remetre anualment a la Direcció General de Gestió del Medi Natural.  
11. Altres condicionants ambientals que s'establisquen a través de les autoritzacions sectorials que siguen d'aplicació.  
12. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser comunicats a la Conselleria de Medi Ambient, Aigua, Urbanisme i Habitatge, Direcció General de Gestió del Medi Natural, el qual establirà, si escau, l'aplicació de noves mesures correctores.  
4) Obtenir l'autorització del Consell per a qualsevol canvi que afecte la titularitat de la promoció objecte d'aquesta actuació integral.  
Contra aquest acord, que posa fi a la via administrativa, es pot interposar recurs potestatiu de reposició davant del Consell, en el termini d'un mes comptador des de l'endemà de la notificació o publicació d'aquest acord en el Diari Oficial de la Comunitat Valenciana, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació d'aquest acord en el Diari Oficial de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga exercir-se qualsevol altre recurs que es crega oportú.  
Valencia, 14 de novembre de 2008  
El vicepresident primer i secretari del Consell,  
VICENTE RAMBLA MOMPLET